ટેલીવિઝન રિયલિટી શો ઇન્ડિયાસ ડાન્સિંગ સુપરસ્ટાર એટલે કે આઈડીએસ શનિવારથી શરૂ થઈ રહ્યો છે . તેમાં ભાગ લેનાર પ્રતિસ્પર્ધીઓએ આ શો માટે જોરદાર તૈયારીઓ કરી છે . આઈડીએસની જાહેરાત અંગે યોજાલે પ્રેસ કૉન્ફરંસ દરમિયાન આ પ્રતિસ્પર્ધીઓએ પોતાનું કૌશલ્ય રજૂ કર્યું , ત્યારે હાજર લોકો દંગ રહી ગયાં . ઇન્ડિયાસ ડાન્સિંગ સુપરસ્ટાર શો સ્ટાર પ્લસ ઉપર શરૂ થવાનો છે અને તેના નિર્ણાયકોમાં ફિલ્મ નિર્માતા - અભિનેતા રીતેશ દેશમુખ , કોરિયોગ્રાફર ગીતા કપૂર તેમજ એશ્લે લોબોનો સમાવેશ થાય છે . રીતેશ દેશમુખે મનોરંજનને મહત્વ આપવાની વાત કરી છે , તો ગીતા કપૂર તેમજ એશ્લે લોબો સંવેદનશીલતા તથા પ્રતિભા ઉપર ખાસ ભાર મૂકે છે . બે મહીના સુધી 18 શહેરોમાં યોજાયેલ પ્રતિસ્પર્ધાઓની પસંદગી પ્રક્રિયામાં 70 હજાર પ્રતિસ્પર્ધીઓએ ભાગ લીધો કે જેમાં 70ની કાર્યક્રમાન આગામી તબક્કા માટે પસંદગી કરાઈ છે . સ્ટાર પ્લસ ટેલીવિઝન ચૅનલે મંગળવારે કાર્યક્રમના ઉદ્ઘાટન સમારંભમાં જાહેરાત કરી કે પસંદગી પામેલા 70માંથી 24 પ્રતિસ્પર્ધીઓને આગામી તબક્કા માટે પસંદ કરવામાં આવશે કે જેમાંથી 12 પ્રતિસ્પર્ધી વિજેતા શોના વિજેતાઓની સ્પર્ધામાં શામેલ થઈ શકશે . આવો તસવીરોમાં જોઇએ આઈડીએસની ઝલક .